text: इस्लामाबादः पाकिस्तान क्रिकेट टीम के पूर्व कप्तान और तहरीक-ए-इंसाफ (PTI) प्रमुख इमरान खान के करीबी दोस्त ने इमरान की पूर्व पत्नी रेहम खान के खिलाफ कानूनी कार्रवाई करने की धमकी दी है। लंदन स्थित कारोबारी जुल्फी बुखारी ने रेहम की आने वाली किताब, जो इमरान खान से शादी के आसपास घूमती है को लेकर धमकी दी है। एक दिन पहले, पूर्व टीवी एंकर रेहम खान की पुस्तक की पांडुलिपि ऑनलाइन लीक हो गई थी, जिसके बाद पीटीआई के कई नेताओं ने ट्विटर के जरिए रेहम पर आने वाले आम चुनावों से पहले 'एजेंडा' का हिस्सा बनने का आरोप लगाया था।